|  |  |
| --- | --- |
| Forum: | OmrådeMED - BMB |
| Tid: | 24.10.2013 kl. 16-17.30 |
| Sted: | Lokale 513 |
| Deltagere: | Niels Carsten Blume, Niels Ulsing, Jan Eriksen, Susanne Kremmer, Klaus Nielsen, May Lundsgaard, Erik Sildorf, Merete Winter, Christian Marklund, Allan Sibbern, Michael Christensen, Lars Skovmand |
| Afbud: | Annette Andreasen |
| Referent: | Eve Hansen |

# Beslutningspunkter

Præsentationsrunde af alle.

## Godkendelse af dagsorden

**Beslutning:** Godkendt uden bemærkninger

## Konstituering

**Beslutning:** Vi er hermed formelt konstitueret. Næstformanden spørger, om der er en arbejdsmiljøleder repræsenteret i OmrådeMED – dette bekræftes, Susanne Kremmer er arbejdsmiljøleder.

## Forretningsorden for OmrådeMED

Sagsfremstilling:

Der er udarbejdet udkast til forretningsorden. OmrådeMED drøfter forslaget.

**Beslutning:** Udkastet er godkendt med få ændringer.

## Årshjul for OmrådeMED

Sagsfremstilling:

Der er udarbejdet udkast til årshjul. OmrådeMED drøfter forslaget og kommer evt. med andre bud på emner/temaer.

**Beslutning:** Formanden præciserer hvad der behandles i OmrådeMED.OmrådeMed behandler ikke arbejdspladsforhold, disse behandles hvor det foregår (den nære relation). Emner bringes kun til OmrådeMed, når der er generelle spørgsmål eller når processen ikke fungerer i afdelings/ arbejdsplads MED.

I område MED behandles mere tværgående emner for hele direktør-området.

Det skal undersøges, om den årlige arbejdsmiljødrøftelse skal foregå i OmrådeMED.

Det undersøges, om der er mulighed for at lægge datoer for møder samt referatet fra møder på medarbejdersiden.

Endelig rettes Budget 2015 til Proces for budget 2015.

Årshjulet er med disse bemærkninger godkendt.

## Arbejdsmiljø – tilbagemelding

Sagsfremstilling:

Input fra arbejdsmiljørepræsentanterne

**Beslutning:** Drift og Service er eneste afdeling som har holdt MED-møde i den nye organisation, og der var ikke emner, som bør behandles i OmrådeMed.

Der ønskes en liste over samtlige arbejdsmiljørepræsentanter i Området, med angivelse af hvem der har uddannelsen. Denne liste udarbejdes inden næste møde.

## Kommende møder

Sagsfremstilling:

Nye møder for resten af 2013 og for hele 2014 er booket.

Beslutning om længden af møderne. Beslutning om eventuelle nye faste punkter til dagsorden.

**Beslutning:** Der er ingen kommentarer til de planlagte møder.

De kommende møder er fastsat til:

22/1-2014

29/4-2014

20/8-2014

30/10-2014

# Orienteringspunkter

## Status på ny områdeorganisation

Sagsfremstilling:

Formanden beretter om status.

**Beslutning:**

Der uddeles opdateret organisationsdiagram.

I de store træk er organisationen på plads. Det er formandens indtryk, at det har været en god begyndelse. BMB har den styrke, at det er erfarne og dygtige "Albertslund" ledere og medarbejdere, som er ansat i BMB.

BMB er en organisation, som er kapabel til at gennemføre både eksisterende opgaver og nye udviklingsopgaver. Vi har en stor grad af selvledelse og medledelse**.**

## Status på etablering af ny MED organisation

Sagsfremstilling:

Formand/næstformand beretter om status.

Afdelingscheferne beretter om status i afdelingerne.

**Beslutning:**

Arbejdsmarked, Erhverv & Ydelse:

Jobcentret og Borger og ydelsescentret har etableret arbejdsplads MED – 1. møde er indkaldt.

Erhvervs- og udviklingscentret skal have personalemøder med MED status.

Drift & Service:

Drift & Service kører uforandret videre med de 3 eksisterende arbejdsplads MED. Der har været afholdt møder. Der sker lidt omrokeringer af formandsposterne.

Miljø og Teknik:

Organisationen er på plads og der etableres ét arbejdsplads MED for hele afdelingen. 1. møde er indkaldt.

## Orientering om budget 14

Sagsfremstilling:

Formanden beretter om budget 14.

**Beslutning:** Budgettet er nu besluttet. Det nye budget medfører ikke store konsekvenser for organisationen.

Følgende blev påpeget:

Nye reformer i Jobcentret

Opbygning af Erhvervs- og Udviklingscentret

Opbygning af Kongsholmscentret. Der er ved at blive landet et forlig med Almen Brand, som behandles på KB i november. Carsten Blume har administrativt tiltrådt forliget.

Erhvervsområdet får en del af det nye Kongsholmcenter. Jobhuset rykker også til Kongsholmscentret. Der arbejdes med indretning og fordeling.

Derudover fremhæves:

Besparelsen på sprogundervisning, engangsreduktionen på bygningsvedligeholdelse i 2014, effektivisering på rengøringsområdet.

Ovennævnte betyder umiddelbart ikke nedskæringer på personalet.

Det vurderes som et godt budget med en række nye tiltag og nye muligheder, som skulle være med til, at forbedre det vi gør i dagligdagen.

## Orientering fra formand og medarbejdersiden.

**Beslutning:**

**Fra formanden:**

Der er kommunevalg den 19. november. Den politiske overbygning bliver ændret, og der kommer færre og andre politiske udvalg. Der er ny tænkning i gang omkring struktur og afvikling.

Der skal snart udarbejdes virksomhedsplaner, og disse skal være færdige i februar – der kommer en proces.

Direktørforum har udmeldt indsatsområder:

* Ungeindsats – det at være ung i Albertslund – hovedvægten ligger på den nye kontanthjælpsreform og på oprettelsen af campus
* Digitalisering i al almindelighed – både borgerne og organisationen -og en mere strategisk it-ledelse.
* SMART CITY og velfærdsinnovation – skabe innovation og udvikle partnerskaber på velfærdsområdet og det grønne område.
* Bo i Albertslund: Hvordan kan vi få flere til at bosætte sig i Albertslund

**Fra medarbejdersiden:**

Ønske om at punktet "Orientering fra formand og medarbejderside" ændres til "Gensidig orientering".

## Evt.

**Beslutning:**

Intet